Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Végezetül érdemes felhívni arra az állampolgárok figyelmét, hogy az illetékekrõl szóló 1990. évi XCIII. törvény
Paragraph Index: 628

2005. október 25-én nyilvánosságra hozott, a Mellékletekben olvasható állásfoglalás tartalmazza. (1024/K/2005) Halálozással és születéssel kapcsolatos, ún. „népmozgalmi eseményekhez” statisztikai adatgyûjtés is társul, azonban a statisztikai törvény nem rendelkezik egyértelmûen például az egészségügyi szervek adatfelvételi kötelezettségérõl. A kórházak „ódzkodnak” attól, hogy a hozzátartozókat olyan információkról kérdezgessék, melyeket õk egyébként nem kezelnek. E tárgyban az Adatvédelmi Biztos Irodája egyeztetett a KSH-val, és mindkét fél egyetért abban, hogy a jogi szabályozás pontosítása elkerülhetetlen. (1752/K/2004, 357/A/2005) Szintén a MOK elnöke, valamint egy országgyûlési albizottság kezdeményezte az „orvosi mûhibák” nyilvánosságával kapcsolatos adatvédelmi biztosi állásfoglalás kibocsátását. Az állásfoglalás a Mellékletben olvasható. (1074/K/2005) Folyamatban van az a vizsgálat, amely egy Unió felé irányuló adatszolgáltatással kapcsolatos. Magyarország uniós kötelezettségei többlet-adatszolgáltatási teherrel is járnak, azonban ez nem lehet korlátlan és parttalan. Egy pszichiátriai ellátást is nyújtó civil szervezet konkrét panasza kapcsán felvetõdött a kérdés, hogy az európai uniós projektekben részt vevõ adatkezelõk az ellenõrzéshez szükséges adatszolgáltatási kötelezettségüknek milyen formában és mértékben tehetnek eleget úgy, hogy az érintettek személyiségi jogai ne sérüljenek. (1598/K/2005) Munkáltatók A 2005. évben folytatódott az elmúlt években megfigyelhetõ tendencia, miszerint a munkavállalók, illetõleg az érdekképviseletet ellátó szervezetek egyre tudatosabban, határozottabban és hatékonyabban érvényesítik a személyes adatok védelméhez való jogot. Ennek eredményeként a munka világát érintõ beadványok száma az elõzõ évekhez képest jelentõs emelkedést mutatott – két év alatt megduplázódott, öt év távlatában meghatszorozódott –, meghaladva a száznegyven ügyet. A beérkezõ ügyek számának rohamos növekedését az ilyen jellegû adatkezelésekben érintett személyek rendkívül nagy számán túl az is indokolja, hogy míg a közszférában dolgozó munkavállalók személyes adatainak kezelésével kapcsolatban irányadó jogszabályok többnyire elégséges, megfelelõ szabályozással bírnak, addig a magánszférában dolgozó munkavállalók esetében a szektorális szabályozás szinte teljes mértékben hiányzik. E kérdés megnyugtató megoldása nem képzelhetõ el egyetlen jogszabály módosításával, és a már meglévõ nyugati példákat alapul véve kérdéses, hogy a magánszféra önszabályozásának a lehetõségét figyelmen kívül hagyva, pusztán egy jogi szabályozással hatékony megoldás születhetne. Ez okból, a munkajogi tárgyú törvények átfogó módosítása kapcsán a biztos ismét javasolta a tárgykör átfogó szabályozását. (1393/J/2004) A munka világával kapcsolatos ügyek jelentõs része évrõl-évre ismétlõdõ, immár tipikus kérdésnek számít. Ilyen adatkezelések közé tartozik például a munkahelyen telepített kamerarendszerek mûködésének a kérdése, melyrõl a

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes